cy cy cy ceb fi cy nl en cy cy cy en de cy en en en en en en cy cy en cy cy cy fr es en en cy
Daeth 15 ohonom ynghyd ar ôl y Nadolig sef John Arthur, Gwyn, Gwyn Chwilog, Anet, Iolo, Gerallt, Haf, John Parry, Carys, Dafydd Meurig, Geraint, Meira, Twm, Beti a Delyth. Roedd y tywydd yn sych wrth i ni gerdded o gwmpas Llyn Dinas. Aethom dros y gamfa ac i fyny at fwthyn Hafod Owen, a chawsom baned gerllaw. Yma y daeth y dringwr John Menlove Edwards i fyw tua 1941.
Roedd digon o fwd ar y llwybr wedyn cyn cyrraedd Lôn Blaen Nantmor. Gwelsom yr hen olwyn ddŵr ger Pont yr Injan. I fyny â ni ar hyd llwybr Watkin, heibio'r nant fyrlymus at Garreg Gladstone, a chael cinio yno. Er bod y gwynt wedi codi ymddangosodd yr haul wrth i ni gerdded i lawr y llwybr a gwelsom ddau alpaca yng nghae Hafod y Llan. Ymlaen â ni heibio Llyndy Isaf ac o gwmpas y llyn.
Pencampweithiau ffotograffig gan Pico (h.y. Gerallt) ar Fflickr CMC
Lluniau ychwanegol, gan Dafydd Meurig, ar gael YMA
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51